section_heading: Prvi svjetski rat i poraće
paragraph_text: Veljače 1915. godine prvaci tršćanske Edinosti opunomoćuju Trumbića i Frana Supila i Jugoslavenski odbor zastupati misao o ujedinjenju Istre, Trsta i Slovenskog primorja s ostalim hrvatskim i slovenskim krajevima. Idućeg mjeseca su se u Rijeci sastali hrvatski i slovenski svećenici. Prihvatili su memorandum koji se poslalo papi. Memorandum je sadržavao misao da hrvatske i slovenske zemlje trebaju ostati zajedno bez obzira na ikakvu političku kombinatoriku; ako ne u okviru Austro-Ugarske, onda neka budu skupa u nekoj jugoslavenskoj državi. Vrijeme je došlo djelovati Trinajstiću. Ante Trumbić je istaknuo "da bi se dvojica trojica istaknutih lica preselila iz domovine u Rim. To da je za njega od neizmjerne važnosti, on da potrebuje »u prvom redu raprezentanata naroda, ljudi, opremljenih auktoritetom, koji proističe iz njihova predratnog rada na narodnom polju i koji će glavom moći da uvjere Antantu, da rad emigracije nije individualno djelo, nego izraz volje cjelokupnoga naroda«."